Norint užkirsti kelią karpų atsiradimui, svarbu vengti kontakto su jas sukeliančiu Žmogaus papiloma virusu: stengtis nevaikščioti basomis kojomis viešose vietose (persirengimo kabinos, aplink baseinus, viešuose dušuose ir pan.), neliesti kitų žmonių karpų, dažnai plautis rankas. Karpomis galima lengviau užsikrėsti ir susilpnėjus imunitetui, todėl reikėtų atsižvelgti į sveiką gyvenseną, mitybą. Jei jau turite karpų, stenkitės jų neliesti, nekrapštyti, laikyti jas sausai, palietus karpą, kruopščiai nusiplauti rankas.